શહેરના ૬૦ લાખ નાગરિકોની પ્રાથમિક સુવિધાનાં કામો સાથે સીધી રીતે સંકળાયેલા મ્યુનિ. તંત્રના સત્તાવાળાઓ નાગરિકો પર નિતનવાં ફરમાન કરવા માટે જાણીતા છે. સત્તાવાળાઓ દ્વારા આવું જ એક ફરમાન પ્લાસ્ટિકના કપના વપરાશ અંગેનું છે. આરોગ્ય વિભાગે પ્લા‌િસ્ટકની થેલીમાં લાવેલી ચા પીવાથી કે પ્લા‌િસ્ટકના કપમાં ચા પીવાથી કેન્સર થવાની શક્યતા વધી જાય છે તેવી પત્રિકા પ્રસિદ્ધ કરીને ખમાસા દાણાપીઠ ખાતે આવેલ મ્યુનિ. મુખ્યાલયમાં ઠેરઠેર લગાડી છે, પરંતુ ખુદ મુખ્યાલયનો ઓફિસ સ્ટાફ જ પ્લા‌િસ્ટકની થેલી અને પ્લા‌િસ્ટકના કપનો ચા લાવવા કે ચા પીવા માટે બેધડક ઉપયોગ કરી રહ્યો છે. આમ તો એવું કહેવાય છે કે ‘શેઠની શિખામણ ઝાંપા સુધી’, પરંતુ મ્યુનિ. સત્તાધીશોના મામલે શેઠની શિખામણ ઝાંપા સુધી પણ પહોંચી નથી, જેનું ઉત્તમ ઉદાહરણ પ્રસ્તુત તસવીરે પૂરું પાડ્યું છે, જેમાં કોર્પોરેશનની એક ઓફિસના ટેબલ પર પ્લા‌િસ્ટકનો કપ પડ્યો છે અને તેની સામેના કબાટ પર આરોગ્ય વિભાગની પત્રિકા ચોંટાડેલી છે.